ອົງການ ອະນາໄມໂລກ ຮຽກຮ້ອງໃຫ້ໃຊ້ຢາ Antiretroviral ປິ່ນປົວ ຜູ້ຕິດເຊື້ອ HIV 
ອົງການ​ອະ​ນາ​ໄມ​ໂລກ ຈັດ​ພິທີ​​ ເພື່ອເປັນຂີດ​ໝາຍ ​​ວັນຕໍ່ຕ້ານ​ໂຣກ AIDS ຂອງໂລກ ​ໂດຍເນັ້ນ​ໜັກ​​ໃສ່ ການ​ໃຊ້​ຢາ​ປົວປະສົມ​ກັນ ຫຼາຍຊະນິດ ຫຼື antiretroviral.
ອົງການອານະໄມໂລກຫຼື WHO ຈັດພິທີເພື່ອເປັນຂີດໝາຍ ເນື່ອງໃນວັນໂຣກ AIDS ຂອງໂລກ ໃນວັນອັງຄານມື້ນີ້ ໂດຍ ເນັ້ນໜັກໃສ່່ຄວາມຕ້ອງການ ເພື່ອຂະຫຍາຍການໃຊ້ຢາປົວ ປະສົມກັນຫຼາຍຊະນິດ ຫຼື antiretroviral ແກ່ບັນດາຜູ້ທີ່ຕິດ ເຊື້ອ HIV ອົງການອານະໄມໂລກກ່າວວ່າ ປະມານ 16 ລ້ານ ຂອງຈຳນວນ 37 ລ້ານຄົນທີ່ຕິດເຊື້ອ HIV ທີ່ພາໃຫ້ເປັນໂຣກ AIDS ນັ້ນ ກຳ ລັງກິນຢາປະສົມກັນ ແລະໃຊ້ກັນຢູ່ທົ່ວໂລກດັ່ງກ່າວ ເພື່ອຍຸດຕິ ການລະບາດ ຂອງໂຣກ AIDS ພາຍໃນຄົນລຸ້ນໜຶ່ງ ອົງການອະນາໄມໂລກ ໄດ້ອ້າງເຖິງການສຶກສາທີ່ສະແດງໃຫ້ເຫັນວ່າຜູ້ ຄົນທີ່ເລີ້ມປິ່ນ ປົວບໍ່ດົນຫລັງຈາກໄດ້ຕິດເຊື້ອໄວຣັສນັ້ນ ມີໂອກາດໜ້ອຍລົງທີ່ຈະຕິດແປດໄປຫາຄົນ ອຶ່ນໃນຂະນະທີ່ເຂົາເຈົ້າຍັງມີສຸຂະພາບແຂງແຮງດີ ດ້ວຍເຫດຜົນດັ່ງກ່າວ ທາງອົງການ WHO ຈຶ່ງຮຽກຮ້ອງໃຫ້ມີການທົດລອງເພີ້ມຂື້ນເພື່ອ ຜູ້ຄົນຈະຮູ້ເຖິງສະພາບການ HIV ຂອງເຂົາເຈົ້າແລະ ການປິ່ນປົວຂັ້ນຕົ້ນ ແກ່ບັນດາຜູ້ທີ່ ທົດສອບວ່າ ຕິດເຊື້ອໄວຣັສ ລາຍງານກ່າວວ່າ ການປິ່ນປົວດ້ວຍຢາ antiretroviral ສາມາດປ້ອງກັນການເສຍຊີວິດ ແກ່ 21 ລ້ານຄົນທີ່ພົວພັນກັບໂຣກ AIDS ແລະອີກ 28 ລ້ານຄົນທີ່ຈະຕິດກັບເຊື້ອດັ່ງກ່າວໃນປີ 2030 ສະຫະລັດ ຍັງໄດ້ປະກາດແຜນການໃໝ່ ໃນວັນອັງຄານມື້ນີ້ ທີ່ເນັ້ນໜັກໃສ່ການຂະ ຫຍາຍທົດລອງ ການປິ່ນປົວດ້ວຍຢາ antiretroviral ຢູ່ທົ່ວໂລກ ແກ່ບັນດາຜູ້ທີ່ຕິດເຊື້ອ HIV ໂດຍການເອົາຢາໃຫ້ແກ່ພວກທີ່ມີຄວາມສ່ຽງສູງໃນເຊື້ອ HIV ແລະລົບລ້າງການຖືກ ປະນາມ ແລະຈຳແນກກີດກັນຕໍ່ບັນດາຜູ້ຕິດເຊື້ອ HIV ໃນຈຳນວນ 37 ລ້ານຄົນທີ່ຕິດເຊື້ອໄວຣັສນັ້ນ 26 ລ້ານຄົນພາກັນຢູ່ ເຂດໃຕ້ທະເລຊາຍ ຊາຮາຣາ ໃນອາຟຣິກາ ຊຶ່ງປະກອບເປັນ 70 ເປີເຊັນຂອງຜູ້ຕິດເຊື້ອ HIV ໃໝ່ ທາງອົງ ການ WHO ກ່າວວ່າ ປະ ກອບເປັນກາຍກວ່າເຄິ່ງໜຶ່ງຂອງພວກຕິດເຊື້ອ HIV ນັ້ນ ວັນໂຣກ AIDS ຂອງໂລກ ໄດ້ຈັດຂື້ນໃນວັນທີ 1 ເດືອນທັນວາ ທຸກປີນັບແຕ່ປີ 1988 ເປັນຕົ້ນມາ ເພື່ອເປັນໂອກາດສະແດງເຖິງການສະໜັບສະໜູນ ແກ່ບັນດາຜູ້ທີ່ຕິດເຊື້ອ HIV/AIDS ລະນຶກເຖິງບັນດາຜູ້ທີ່ໄດ້ເສຍຊີວິດ ແລະເນັ້ນໜັກໃສ່ການຕໍ່ສູ້ຕ້ານການ ແຜ່ລະບາດຂອງໂຣກ ດັ່ງກ່າວ